Document ID: 32004D0850

KOMISJONI OTSUS,
3. detsember 2004,
millega muudetakse otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) I ja II lisa
(teatavaks tehtud numbri K(2004) 4553 all)
(EMPs kohaldatav tekst)
(2004/850/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, (1) eriti selle artikleid 5 ja 6,
ning arvestades järgmist:
(1)
Komisjoni otsusega 2002/308/EÜ (2) kehtestatakse teatavate kalahaiguste suhtes nende heakskiidetud vööndite ja heakskiidetud kalakasvanduste loetelu, mis asuvad heakskiitmata vööndites.
(2)
Austria, Saksamaa, Itaalia ja Hispaania on esitanud põhjendused heakskiitmata vööndis asuva heakskiidetud kalakasvatuse staatuse saamiseks VHSi ja IHNi suhtes teatavatele kalakasvatustele, mis asuvad nende territooriumil. Esitatud dokumentidest ilmneb, et need kasvandused vastavad direktiivi 91/67/EMÜ artikli 6 nõuetele. Seepärast tuleks neile anda heakskiitmata vööndis asuva heakskiidetud kasvanduse staatus ja lisada need heakskiidetud kasvanduste loetellu.
(3)
Itaalia on teatanud VHSi positiivsest leiust mandrivööndi osas, mida varem peeti haigusvabaks. Seega ei vasta see vöönd enam direktiivi 91/67/EMÜ artikli 5 nõuetele. Kõnealune mandrivööndi heakskiidetud staatus VHSi suhtes tuleks seega tühistada.
(4)
Seepärast tuleks otsust 2002/308/EÜ vastavalt muuta.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/308/EÜ muudetakse järgmiselt.
1.
I lisa asendatakse käesoleva otsuse I lisas esitatud tekstiga.
2.
II lisa asendatakse käesoleva otsuse II lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 3. detsember 2004

Labels: 0
6